LIBER QUINTUS. 633 



quod succedit magis complacet; at quod non succedit saepe- 

 numero non minus informat. Atque illud semper in animo 

 tenendum, (quod perpetuo inculcamus,) Experimenta Lucifera 

 etiam adhuc magis quam Fructifera ambienda esse. Atque de 

 Literata Experientia haec dicta sint, quae (ut jam ante diximus) 

 Sagacitas potius est et odoratio quaedam venatica, quam Scientia. 

 De Novo Organo autem silemus, neque de eo quicquam prae- 

 libamus ; quoniam de eo (cum sit res omnium maxima) opus 

 integrum (annuente favore divino) conficere nobis in animo est. 1 



CAPUT III. 



Partitio Tnventivce Argumentorum in Promptuariam et Topicam. 

 Partitio Topicce in Generalem et Particularem. Exemplum 

 Topicce Particularism in Inquisitione De Gravi et Levi. 



INVENTIO Argumentorum inventio proprie non est. Invenire 

 enim est ignota detegere, non ante cognita recipere aut revocare. 

 Hujusce autem Inventionis usus atque officium non aliud vide- 

 tur, quam ex massa scientiae, quae in animo congesta et recon- 

 dita est, ea quae ad rem aut quaestionem institutam faciunt 

 dextre depromere. Nam cui parum aut nihil de subjecto quod 

 proponitur innotuit, ei Loci Inventionis non prosunt ; contra, 

 cui domi paratum est quod ad rem adduci possit, is etiam 

 absque arte et Locis Inventionis, argumenta tandem (licet non 

 ita expedite et commode) reperiet et producet. Adeo ut hoc 

 genus Inventionis (sicut diximus) Inventio proprie non sit ; sed 

 reductio tan turn in memoriam, sive suggestio cum application e. 

 Attamen, quoniam vocabulum invaluit et receptum est, vocetur 

 sane Inventio ; siquidem etiam ferae alicujus venatio, et inventio, 

 non minus cum ilia intra vivariorum septa indagetur quam cum 



1 It has been inferred from this passage that this part of the De Augmenlis was 

 written before the publication of the Novum Organum. But it must be remembered 

 that the Novum Organum, which was published in 1620, was not an opus integrvm. 

 Writing to Fulgenzio after the publication of the De Augmentis, Bacon says, " Debuerat 

 sequi Novum Organum ; interposui tamen scripta mea moralia et politica, quia magis 



erant in promptu. Haec sunt, &c Turn demum sequetur Organum Novum, 



cui sectmda pars adhuc adjicienda est, quam animo jam complexus et metitus smn." 

 Afterwards he seems to have come to the conclusion that a sample of Natural History 

 was more urgently wanted, and therefore postponed the completion of the Norum Or- 

 ganum until he had finished the Sylva Sylvarum, which, according to Dr. Rawley, was 

 his last work ; and it does not appear that any portion of the second part was ever 

 w i it ten. J. S. 



